ఇస్లామాబాద్: ముంబై ఉగ్రదాడుల ప్రధాన సూత్రధారి, ఇండియా మోస్ట్ వాంటెడ్ టెర్రరిస్ట్ హఫీజ్ సయీద్ గృహనిర్బంధాన్ని పాకిస్థాన్ పంజాబ్ ప్రావిన్స్ అధికారులు మరో రెండు నెలల పాటు పొడిగించారు. శాంతిభద్రతల దృష్ట్యా ఈ నిర్ణయం తీసుకున్నట్టు ప్రకటించారు. జమాద్ ఉద్ దవా (జేయూడీ) చీఫ్ సయీద్ ఈ ఏడాది జనవరి 31 నుంచి గృహనిర్బంధంలో ఉన్నారు. గత ఏప్రిల్లో ఆయన గృహనిర్బంధాన్ని మరో మూడు నెలలు పొడిగించారు. 1997 ఉగ్రవాద వ్యతిరేక చట్టం కింద పంజాబ్ ప్రభుత్వం జనవరి 31న సయీద్, ఆయన సన్నిహితులైన అబ్దుల్లా ఉబైద్, మాలిక్ జఫర్ ఇక్బాల్, అబ్దుల్ రెహమాన్ అబిద్, క్వాజి కషిఫ్ హుస్సేన్లను 90 రోజుల పాటు నిర్బంధంలోకి తీసుకుంది. ఈసారి పంజాబ్ మెయింటెనెస్స్ ఆఫ్ పబ్లిక్ ఆర్డర్ పేరుతో సయూద్ నిర్బంధాన్ని పంజాబ్ ప్రభుత్వం పొడిగించింది. జూలై 27తో ఆయన గృహనిర్బంధం ముగియగా, 28న హోం శాఖ ఒక నోటిఫికేషన్లో ఆయన నిర్బంధాన్ని పొడిగించింది. సయీద్, మరో నలుగురి నిర్బంధంపై జస్టిస్ అబ్దుల్ సమీ ఖాన్తో కూడిన లాహోర్ హైకోర్టు బెంచ్ మంగళవారంనాడు తీర్పు ఇవ్వాల్సి ఉండగా దానిని వాయిదా వేసింది. సయీద్ న్యాయవాది ఏకే డోగర్ తన వాదనలు ముగించడంతో జూన్ 7న లాహోర్ హైకోర్టు తీర్పును రిజర్వ్ చేసింది.
islamabad: mumbai ugradaadula pradhaana suutradhaari, india most wanted terrerist hafise sayeed gruhanirbandhaanni pakisthan panjab pravins adhikaarulu maro rendu nelala paatu podiginchaaru. saantibhadratala drishtya ee nirnayam teesukunnattu prakatinchaaru. jamad udh dawa (jeudy) cheef sayeed ee edaadi janavari 31 nunchi gruhanirbandhamlo unnaaru. gatha eprillo aayana gruhanirbandhaanni maro moodu nelalu podiginchaaru. 1997 ugravaada vyatireka chattam kinda panjab prabhutvam janavari 31na sayeed, aayana sannihitulaina abdulla ubaid, malic jaffer ikbal, abdul rehaman abid, kwaji kashif hussenlanu 90 rojula paatu nirbandhamloki teesukundi. eesaari panjab mainteness af pablic arder paerutho sayud nirbandhaanni panjab prabhutvam podiginchindi. juulai 27thoo aayana gruhanirbandham mugiyagaa, 28na homem saakha oka notificationlo aayana nirbandhaanni podiginchindi. sayeed, maro naluguri nirbandhampai justis abdul sami khanto kuudina lahor hycortu bench mangalavaaramnaadu teerpu ivvalsi undagaa daanini vaayidaa vesindi. sayeed nyaayavaadi eke dogar tana vaadanalu muginchadamtho joon 7na lahor hycortu teerpunu rizerv chesindi.